Η αναρχική συλλογικότητα Καλλιθέας-Μοσχάτου (ΑΣΥΚΑΜΟ) ανέλαβε την ευθύνη για την εισβολή και επίθεση στο συμβολαιογραφικό σύλλογο του Εφετείου Αθηνών.

Όπως προκύπτει από ανάρτηση σε γνωστή ιστοσελίδα του αντιεξουσιαστικού χώρου η εισβολή έγινε για το ζήτημα των πλειστηριασμών. «Κανένα σπίτι στα χέρια τραπεζίτη», αναφέρεται χαρακτηριστικά στο δημοσίευμα.

Υπενθυμίζουμε ότι στις 11:40 το πρωί σήμερα 8 άτομα φορώντας κουκούλες και κρατώντας σφυριά εισέβαλαν στα γραφεία του συμβολαιογραφικού συλλόγου Εφετείων, στην οδό Γενναδίου 4 στα Εξάρχεια. Πρόκειται για τον συμβολαιογραφικό σύλλογο που τις τελευταίες δύο εβδομάδες αποκαλύπτει ποιοι πλειστηριασμοί ακυρώνονται από τις συλλογικότητες.

Οι κουκουλοφόροι έσπασαν τα γκισέ και τη τζαμαρία, έγραψαν συνθήματα και στη συνέχεια αποχώρησαν.